პირველი სემესტრის თემატური გეგმა
პირველი სემესტრის თემების თანმიმდევრობა
	თავი 1 — მოვემზადოთ მათემატიკისთვის
	თავი 2 — თვლა
	თავი 3 — რიცხვების ჩაწერა, შეკრება და გამოკლება 5-ის ფარგლებში
	თავი 4 — რიცხვების ჩაწერა, შეკრება და გამოკლება 10-ის ფარგლებში
	თავი 5 — გეომეტრიული ფიგურების ამოცნობა და დასახელება

	თემა
	საკითხი / ქვეთემები
	საკვლევი კითხვა / პროექტის იდეა და საბოლოო პროდუქტი
	სამიზნე ცნებები და დაკავშირებული ქვეცნებები
	განმავითარებელი შეფასება და ძირითადი ინდიკატორები
	სასწავლო რესურსები

	1. მოვემზადოთ მათემატიკისთვის
	• მარჯვნივ, მარცხნივ, შორის
• ზევით, ქვევით
• წინ, უკან, გვერდით
• შიგნით, გარეთ
• დიდი, პატარა
• დაწყვილება, მეტი, ნაკლები, იმდენივე
	საკვლევი კითხვა — როგორ აღვწეროთ ზუსტად სად არის ობიექტი? / როგორ გავიგოთ დათვლის გარეშე, რომელ ჯგუფშია მეტი?
პროექტის იდეა — „ჩემი საკლასო სივრცის რუკა“
საბოლოო პროდუქტი — მარტივი საკლასო რუკა/სქემა და ობიექტების მდებარეობის ზეპირი აღწერა
	მათემატიკური მოდელი
სივრცითი მოდელი (მდებარეობისა და მიმართულების სქემა)
კანონზომიერება
სივრცითი მიმართება (მარჯვნივ, მარცხნივ, ზევით, ქვევით); შედარება (დიდი, პატარა; მეტი, ნაკლები, იმდენივე)
ლოგიკა / ლოგიკური მსჯელობა
კლასიფიკაცია (საერთო ნიშანი); დასაბუთება (არჩევანის ახსნა)
	განმავითარებელი შეფასება
• მასწავლებლის დაკვირვების ფურცელი • სურათისა და მარტივი რუკის აღწერის რუბრიკა • დაწყვილების პრაქტიკული დავალება • ზეპირი უკუკავშირი

ძირითადი ინდიკატორები
• აღწერს საგნის მდებარეობას სიტყვებით: მარჯვნივ/მარცხნივ, ზევით/ქვევით, წინ/უკან, შიგნით/გარეთ.
• ადარებს საგნებს ზომით და სწორად იყენებს სიტყვებს: დიდი, პატარა.
• ერთი-ერთზე დაწყვილებით ადგენს, რომელ სიმრავლეშია მეტი, ნაკლები ან იმდენივე.
	• მოსწავლის წიგნი და მასწავლებლის მიერ შერჩეული სამუშაო ფურცლები
• საგნები
• ბარათები
• ისრები
• დიდი უჯრებიანი ფურცელი
•ციფრული რესურსი-ელექტრონული რვეული

	2. თვლა
	• თვლა 1-იდან 5-ის ჩათვლით
• მომდევნო რიცხვი, 1-ით მეტი
• წინა რიცხვი, 1-ით ნაკლები
• თვლა 1-იდან 10-ის ჩათვლით
• უკუთვლა
• მერამდენეა
• ყველა, ზოგიერთი, არცერთი
	საკვლევი კითხვა — რას გვიჩვენებს რიცხვი სხვადასხვა სიტუაციაში? / როგორ უკავშირდება წინ და უკან მოძრაობა რიცხვის ცვლილებას?
პროექტის იდეა — „რიცხვების ბილიკი 1-დან 10-მდე“
საბოლოო პროდუქტი — რიცხვების ბილიკი 1-დან 10-მდე, რაოდენობრივი მოდელებითა და დავალების ბარათებით
	მათემატიკური მოდელი
რიცხვი (რაოდენობა); რაოდენობის მოდელი (საგნები, წერტილები); რიცხვითი ბილიკი (რიცხვის ადგილი)
კანონზომიერება
რიცხვითი მიმდევრობა (წინა და მომდევნო რიცხვი); 1-ით ცვლილება (1-ით მეტი, 1-ით ნაკლები)
ლოგიკა / ლოგიკური მსჯელობა
რაოდენობრივი და რიგობითი მნიშვნელობა (რამდენია, მერამდენეა); ლოგიკური გამონათქვამი (ყველა, ზოგიერთი, არცერთი)
	განმავითარებელი შეფასება
• თვლის ინდივიდუალური რუბრიკა • რიცხვითი ბილიკის შესრულებითი დავალება • სწრაფი ბარათები: წინა/მომდევნო • ზეპირი ახსნა და თვითშემოწმება

ძირითადი ინდიკატორები
• ითვლის 10-ამდე და უკან; რაოდენობას აკავშირებს რიცხვით სახელთან და მოდელთან.
• ასახელებს მოცემული რიცხვის წინა/მომდევნო და 1-ით მეტ/ნაკლებ რიცხვს.
• განსაზღვრავს რიგით პოზიციას და სწორად იყენებს სიტყვებს: ყველა, ზოგიერთი, არცერთი.
	• მოსწავლის წიგნი და მასწავლებლის მიერ შერჩეული სამუშაო ფურცლები
• რიცხვითი ბარათები
• კუბიკები
• ათეულის ჩარჩო
• იატაკის ბილიკი
• საგნების კოლექციები
•ციფრული რესურსი-ელექტრონული რვეული

	3. რიცხვების ჩაწერა, შეკრება და გამოკლება 5-ის ფარგლებში
	• რიცხვები 1, 2 და 3
• რიცხვები 4 და 5
• შეკრება
• 5-ამდე შევსება
• გამოკლება
• რიცხვი 0
• რიცხვების შედარება
• ორიენტირება ბადეზე
	საკვლევი კითხვა — როგორ აღწერს ტოლობა რეალურ ამბავს? / როგორ უკავშირდება შეკრება და გამოკლება ერთმანეთს?
პროექტის იდეა — „ხუთეულის პატარა ქალაქი“
საბოლოო პროდუქტი — „ხუთეულის პატარა ქალაქის“ საერთო მაკეტი: რიცხვები 0–5, მათი მოდელები, დაშლები და მარშრუტი
	მათემატიკური მოდელი
რიცხვი (ციფრი 0–5); რიცხვითი ჩანაწერი (ტოლობა)
კანონზომიერება
მოქმედებები რიცხვებზე (შეკრება, გამოკლება); რიცხვის შედგენილობა (დაშლა 5-ის ფარგლებში); მოქმედებათა კავშირი (შეკრება–გამოკლება)
ლოგიკა / ლოგიკური მსჯელობა
შედარება (ტოლობა, უტოლობა); პასუხის შემოწმება (მოდელით დასაბუთება)
	განმავითარებელი შეფასება
• რიცხვითი ჩანაწერის ნიმუში • მოდელი–ჩანაწერის შესაბამისობის მოსანიშნი რუბრიკა • მოკლე ტექსტური ამოცანა • ბადეზე ორიენტირების პრაქტიკული დავალება

ძირითადი ინდიკატორები
• წერს 0–5 რიცხვებს და ჩანაწერს შესაბამის რაოდენობრივ მოდელს უკავშირებს.
• ასრულებს შეკრებასა და გამოკლებას 5-ის ფარგლებში და ადგენს შესაბამის ტოლობას.
• ადარებს რიცხვებს და მითითების მიხედვით ორიენტირდება ბადეზე.
	• მოსწავლის წიგნი და მასწავლებლის მიერ შერჩეული სამუშაო ფურცლები
• კუბიკები
• ხუთეულის ჩარჩოები
• რიცხვითი/სიმბოლოს ბარათები
• დიდი ბადე
• ფერადი ქაღალდი

	4. რიცხვების ჩაწერა, შეკრება და გამოკლება 10-ის ფარგლებში
	• რიცხვები 6 და 7
• რიცხვები 8 და 9
• რიცხვი 10
• 10-ამდე შევსება
• შეკრება
• შესაკრებთა გადანაცვლება
• გამოკლება
• შეკრება და გამოკლება
	საკვლევი კითხვა — როგორ გვეხმარება 10-ის სტრუქტურა გამოთვლაში? / რა იცვლება და რა რჩება უცვლელი მოქმედებებში?
პროექტის იდეა — „ათი მეგობარი“
საბოლოო პროდუქტი — 10-ის წყვილების სასწავლო ბარათები და შეკრება-გამოკლების დაკავშირებული ამბების თამაში
	მათემატიკური მოდელი
რიცხვი (ციფრი); რაოდენობის მოდელი (ათეულის ჩარჩო); რიცხვითი ბილიკი (წინ და უკან მოძრაობა)
კანონზომიერება
რიცხვის შედგენილობა (10-ამდე შევსება); მოქმედებათა კავშირი (დაკავშირებული ტოლობები)
ლოგიკა / ლოგიკური მსჯელობა
სტრატეგიის არჩევა (წინ თვლა, უკან თვლა); შედეგის შემოწმება (პასუხის დასაბუთება)
	განმავითარებელი შეფასება
• ათეულის ჩარჩოს დაკვირვების ფურცელი • სტრატეგიის ახსნის მოკლე რუბრიკა • შეკრება-გამოკლების დაკავშირებული ტოლობების ბარათი • გასასვლელი ბილეთი

ძირითადი ინდიკატორები
• წერს და სხვადასხვა მოდელით წარმოადგენს 6–10 რიცხვებს.
• ასრულებს შეკრებასა და გამოკლებას 10-ის ფარგლებში და იყენებს 10-მდე შევსებას.
• იყენებს შესაკრებთა გადანაცვლებას, ადგენს დაკავშირებულ ტოლობებს და ამოწმებს პასუხს.
	• მოსწავლის წიგნი და მასწავლებლის მიერ შერჩეული სამუშაო ფურცლები
• ათეულის ჩარჩოები
• ორფერიანი ბურთულები
• კუბიკები
• რიცხვითი ბილიკი/კიბე
• ბარათები

	5. გეომეტრიული ფიგურების ამოცნობა და დასახელება
	• მონაკვეთი, ტეხილი
• ბრტყელი ფიგურები
• ტანგრამი
• სივრცული ფიგურები
• სივრცული ფიგურებისგან ახალი ფიგურის შედგენა
	საკვლევი კითხვა — როგორ გვეხმარება გეომეტრიული ენა გარემოს აღწერაში? / როგორ იქმნება რთული ფორმა მარტივი ნაწილებისგან?
პროექტის იდეა — „ფიგურების ქალაქი“
საბოლოო პროდუქტი — „ფიგურების ქალაქის“ ბრტყელი/სივრცული მოდელი და გამოყენებული ფიგურების მოკლე პრეზენტაცია
	მათემატიკური მოდელი
გეომეტრიული ფიგურა (ბრტყელი, სივრცული); ფიგურის შედგენა (ნაწილები, მთელი)
კანონზომიერება
ფიგურის ნიშნები (ფორმა, ელემენტები); კლასიფიკაცია (მსგავსება, განსხვავება)
ლოგიკა / ლოგიკური მსჯელობა
გეომეტრიული ენა (მოდელის აღწერა); დასაბუთება (ნიშნის მიხედვით დაჯგუფების ახსნა)
	განმავითარებელი შეფასება
• ფიგურების კლასიფიკაციის მოსანიშნი რუბრიკა • კონსტრუირების პროცესზე დაკვირვება • საბოლოო მოდელისა და ზეპირი პრეზენტაციის რუბრიკა • თანატოლთა უკუკავშირი

ძირითადი ინდიკატორები
• ამოიცნობს და ასახელებს მონაკვეთს, ტეხილს, ბრტყელ და სივრცულ ფიგურებს.
• აჯგუფებს ფიგურებს თვალსაჩინო ნიშნების მიხედვით.
• ქმნის შედგენილ ფიგურას ან ნაგებობას და ასახელებს გამოყენებულ ნაწილებს.
	• მოსწავლის წიგნი და მასწავლებლის მიერ შერჩეული სამუშაო ფურცლები
• ბრტყელი ფიგურების ნაკრები
• ტანგრამი
• კუბები/ცილინდრები/კონუსები
• მუყაო
• წებო





